Nositeľ Nobelovej cenyNositeľ Nobelovej ceny

**Mario Vargas Llosa** celým menom **Jorge Mario Pedro Vargas Llosa** (\* 28. marec 1936 Arequipa, Peru ) je peruánsky prozaik – románopisec. Vo svojich dielach opisuje prostredie rodného Peru, jeho sociálny profil v prostrediach mesta, vidieka a prírody. Jeho dielo bolo ocenené v roku 2010 Nobelovou cenou za literatúru.

Bol tiež aktívny v peruánskej politike. Jeho politické názory sa pohybovali medzi komunizmom a liberalizmom. Podporoval kubánsky režim Fidela Castra. V roku 1990 kandidoval za prezidenta vo voľbách za politickú pravo-stredovú formáciu v Peru – el Frente Democrático (FREDEMO). Je to španielsky píšuci autor.

Život
-----

Od 14 rokov študoval na vojenskej akadémii v Lime, čo poznačilo i jeho tvorbu, menovite tému prvého románu *Mesto a psi*. Zároveň študoval aj na *Univerzite San Marcos v Lime* a paralelne pracoval v rôznych profesiách: v literárnej revue a v komerčnom žurnále. Počas štúdií prenikol do komunistického hnutia, no stal sa jeho kritikom, hlavne bol proti stalinizmu. Počas kubánskej revolúcie oživil svoje revolučné názory a stál na strane Fidela Castra. V roku 1958 dosiahol doktorát na univerzite v Madride, kde mohol študovať vďaka štipendiu. Za novelu *Židia* dostal cenu *Prix Leopoldo Alas* a mohol sa odsťahovať do Paríža. Tu sa oženil s manželkou svojho strýka o 18 rokov staršou. Z tohto vzťahu získal inšpiráciu na napísanie románu *La Tía Julia y el escribidor* (Teta Júlia a škrabák). Neskôr sa druhýkrát oženil so sesternicou Patriciou Llosa, s ktorou má tri deti.

Politické aktivity
------------------

Bol priťahovaný komunizmom v období svojich štúdií. Kubánska revolúcia sklamala jeho očakávania a priklonil sa k liberalizmu. Jeho postoj je hodnotený Serge Audierom z parížskej univerzity ako veľmi liberálny. Jeho intelektuálny vývoj bol ovplyvnený čítaním troch autorov: Karl Popper, Friedrich Hayek a Isaiah Berlin. Llosa založil v Peru liberálne hnutie *Libertad*. 

Bol liberálnym kandidátom na prezidentské voľby v Peru v r. 1990. V druhom hlasovaní bol porazený Albertom Fujimorim. Odsťahoval sa do Španielska, do Madridu. Vláda Felipeho Gonzáleza mu udelila druhé občianstvo – španielske – v r. 1993. Na konferencii v r. 2010, 7. decembra, ako laureát Nobelovej ceny vyhlásil: „Ľúbim Španielsko tak ako Peru a moja vďačnosť je veľká. Bez Španielska by som nestál na tejto tribúne."

V r. 2007 sa stal zakladajúcim členom strany *Jednota, pokrok a demokracia* (UPyD), ktorá je samodefinovaná ako strana progresu.

Dielo
-----

So spisovateľmi Julio Cortázar, Carlos Fuentes, Gabriel García Márquez a José Donoso patrí Mario Vargas Llosa do hnutia latinsko-americkej konjunktúry šesťdesiatych rokov v literatúre. Ich štýl je vizionársky a oplývajúci bohatosťou výrazov. Je vyhľadávaný čitateľmi na celom svete, pretože odzrkadľuje komplexitu života politického a umeleckého na juhoamerickom kontinente. Výraznými črtami tohto života je hlavne malebnosť, kontrastnosť a paradoxnosť.

Llosa redigoval svoj prvý román *Mesto psov* v roku 1963 v Paríži. Priniesol mu popularitu a renomé v literárnom svete. Román je prekladaný do temer 20-tich jazykov. Témou je život kadetov vojenskej školy v Lime, ktorých nazývali *psi*. Llosa je pozývaný na prednášky a konferencie na mnohých svetových univerzitách. Časťou kritiky je označovaný ako autor romantického vrenia. Jeho príbehy majú historický juhoamerický rámec. Vyznačujú sa dramatickým napätím, iróniou a ľubozvučným vyjadrovaním. Tematicky spracováva ľudové povesti a obdobie vojenských diktatúr. V románe Zelený dom, rok 1966, opisuje život v peruánskom pralese a v mestečku Piura.

Medzi jeho dôležité diela patria aj romány *Rozhovor v katedrále* a *Pantaleón a návštevníčky*. Sú satirou fanatického militarizmu a religionizmu v Peru. Román *Vojna konca sveta*, ktorý pojednáva o brazílskej politike 19. stor. dosiahol veľký úspech a uznanie u publika a kritiky. Jeho román *Kto zabil Palomina Molera* sa zaoberá násilím v peruánskej politike. V 70-tych rokoch 20. storočia publikoval hlavne dva komornejšie ladené romány, eseje a memoáre.

Tvorba
------

### Romány

* Židia, Los jefes, 1959 (Les Caïds, in Les Chiots, suivi de Les Caïds, 1974)
* Mesto a psi, La ciudad y los perros, 1963 (La Ville et les chiens, 1966), prix Biblioteca Breve, prix espagnol de la critique
* Zelený dom, La casa verde, 1965 (La Maison verte), prix Rómulo Gallegos
* Los cachorros, 1967 (Les Chiots, in Les Chiots, suivi de Les Caïds, 1974)
* Rozhovor v katedrále, Conversación en La Catedral, 1969 (Conversation à la cathédrale, 1973)
* Pantaleón a návštevníčky, Pantaleón y las visitadoras, 1973 (Pantaleón et les visiteuses, 1975)
* Teta Júlia a škrabák, La tía Julia y el escribidor, 1977 (La tante Julia et le scribouillard, 1980)
* Vojna konca sveta, La guerra del fin del mundo, 1981 (La Guerre de la fin du monde, 1983)
* Historia de Mayta, 1984 (Histoire de Mayta, 1986)
* Kto zabil Palomina Molera?, ¿Quién mató a Palomino Molero?, 1986 (Qui a tué Palomino Molero ?, 1987)
* Rozprávač, El hablador, 1987 (L'Homme qui parle, 1989)
* Elogio de la madrastra, 1988 (Éloge de la marâtre, 1990)
* Lituma en los Andes, 1993 (Lituma dans les Andes, 1996), prix Planeta
* Zošity Dona Rigoberta, Los cuadernos de don Rigoberto, 1997 (Les Cahiers de Don Rigoberto, 1998)
* La Fiesta del chivo, 2000 (La fête au bouc, 2002)
* Raj - trochu príliš ďaleko, El paraíso en la otra esquina, 2003 (Le Paradis – un peu plus loin, 2003)
* Travesuras de la niña mala, 2006 (Tours et détours de la vilaine fille, 2006)
* Ma parente d'Arequipa, octobre 2009 (L'Herne)
* Ako som prežil svoj strach v lietadle, Comment j'ai vaincu ma peur de l'avion, octobre 2009 (L'Herne)
* El sueño del celta (es), novembre 2010, inspiré par la vie de Roger Casement

Referencie
----------

1. ↑  Nobelova cena
2. ↑  Mario Vargas Llosa: Zelený dom, Nakladateľstvo PRAVDA, 1982, slovenský preklad Dr. Oľga Hlaváčová, doslov Jarmila Srnenská, 1.vydanie,407 strán

Zdroj
-----

* *Tento článok je čiastočný alebo úplný preklad článku Mario Vargas Llosa na francúzskej Wikipédii.*

Externé odkazy
--------------


|  |  |
| --- | --- |
| Portal | Literárny portál |

* Videozáznam s Mario Vargas Llosa

| * z
* d
* u
Nositelia Nobelovej ceny za literatúru |
| --- |
| 
* V. S. Naipaul (2001)
* Imre Kertész (2002)
* J. M. Coetzee (2003)
* Elfriede Jelineková (2004)
* Harold Pinter (2005)
* Orhan Pamuk (2006)
* Doris Lessingová (2007)
* Jean-Marie Le Clézio (2008)
* Herta Müllerová (2009)
* Mario Vargas Llosa (2010)
* Tomas Tranströmer (2011)
* Mo Jen (2012)
* Alice Munroová (2013)
* Patrick Modiano (2014)
* Sviatlana Aleksijevičová (2015)
* Bob Dylan (2016)
* Kazuo Ishiguro (2017)
* Olga Tokarczuková (2018)
* Peter Handke (2019)
* Louise Glücková (2020)
* Abdulrazak Gurnah (2021)
* Annie Ernauxová (2022)

 |
| 
* 1901 – 1925
* 1926 – 1950
* 1951 – 1975
* 1976 – 2000
* **2001 – 2025**

 |

Autoritné údaje: * abART: 94899
* BnF: 11927697t
* GND: 118803964
* ISNI: 0000 0001 2278 019X
* LCCN: n79079153
* NK ČR: jn19990008739
* VIAF: 32003942
* WorldCat: lccn-n79079153